Publication: Magyar Közlöny
Issue: MK-2010-68 (Year: 2010, Number: 68)
Era: contemporary
Section: tartalma nem korlátozható. Az Alkotmánybíróság a 11/1992. (III. 5.) AB határozat rendelkezõ részében kifejtette:
Paragraph Index: 148

tartalma nem korlátozható. Az Alkotmánybíróság a 11/1992. (III. 5.) AB határozat rendelkezõ részében kifejtette: az alkotmányos büntetõjognak az elévülés szabályait érintõ követelménye, hogy a bûncselekmények büntethetõségének elévülésére – beleértve az elévülés félbeszakítását és nyugvását is – az elkövetéskor hatályos tör vényt kell alkalmazni, kivéve, ha az elévülés idõszakában az elkövetõre nézve kedvezõbb szabályok léptek hatályba (ABH 1992, 77.). A határozat ugyan az igazságtételi törekvések alkotmányossági kérdéseivel összefüggésben vizsgálta az elévülés intézményét, megállapításai azonban a jelen ügyben is irányadóak. Az AB határozat megállapította: „Nincs (...) az elkövetõnek alanyi joga arra, hogy büntethetõsége a rendes idõn belül biztosan elévüljön, nem számíthat joggal arra, hogy ezalatt nem foganatosítanak ellene semmilyen büntetõeljárási cselekményt. Neki csak arra van joga, hogy ha a tör vényesen számított idõ eltelt, ne üldözzék tovább, és ne büntethessék meg. Az elévülési idõ tényleges hossza tehát nem garantált, a tör vény a rendes elévülési idõvel csupán a minimumot határozza meg.” (ABH 1992, 77, 90.)

Source: https://magyarkozlony.hu/hivatalos-lapok/aa90c1c66e67dd663be7480530fe424548618c11/dokumentumok/3f4f1e43223b1034e114c433c66f8ba61fd8bee5/letoltes